AGIRREZABALA MANTXOLA (EH Bildu, 2016-02-04):
Bai, eskerrik asko mahaiburu andrea.
Aurrematrikulazio garaian gaude, Oyarzabal jaunak esan duen bezala. Bihar bukatzen da izena emateko epea, bihar edo gaur gauean segun eta Internetez edo zera, era presentsialez aurkezten den. Oso une garrantzitsua familia eta gurasoentzat, gure ikuspuntutik. Aurrematrikulazio garai honetan Hezkuntza Sailak bere mezua familia helbidearen errolda gaian zentratu du, "penará el fraude del padrón", zioen sailburuak aurrematrikularen kanpainaren berri eman zuenean, zigortuak izango dira bere helbideetan tranpak egingo dituzten familiak.
Partidu Popularrak familiek, administrazioek bere eskura dituzten datuak ez eskatzean jarri du bere fokoa. Euskal Herria Bilduk, berriz, aurrematrikulazio kanpaina honetan hizkuntza ereduetan eta etorkinetan jarri du bere fokua edo jarri ditu bere fokuak. Izan ere, matrikulazioak tramite hutsa izatetik, edukiz eta argudio politikoz betetako ekintza izan behar luke, hau da, Euskal Herria euskaldunaren bidean urrats garrantzitsua. Aurten ere Hezkuntza Sailak, gure ikuspuntutik, aukera hau galdu du agortuak dauden ereduak berri ere eskainiz.
Etorkinei dagokienez, gaia patxadaz aztertzeko denbora izango dugu, izan ere gure taldeak sailburuaren agerraldia eskatu du. Alderdi Popularrak aurkeztutako proposamenari dagokionez, ados geunden originalarekin, proposamen originalarekin, eta aurkeztutako erdibidearekin bat gatoz. Bat gatoz uste dugulako familiei Administrazioak gauzak erraztu behar dizkiela. Bat gatoz zein eskolatan izena eman erabakia hartzearen urduritasunak ahalik eta gehien uxatu behar direlako, beraz, aldeko bozka emango dugu.
Euskal Herria Bildu ados egon arren, ez du sinatu, ez du sinatu Partidu Popularrak utzi ez diolako, Oyarzabal jaunak zuk utzi ez diguzulako, gurekin ez duzulako sinatu nahi, ulertezina, onartezina. Batez ere gaur bertan bi deklarazio instituzional presidente andreak irakurri dituenean eta zuen sinadura gure ondoan dagoenean.
Esta mañana, este mediodía la presidenta ha leído dos declaraciones institucional y su firma está, mire, la primera declaración institucional la de Acería Compacta de Bizkaia, estamos juntitos aquí, EH Bildu y el Partido Popular, firmado. La segunda declaración institucional que ha leído la presidenta, un poquito más separados, pero también. Entonces, no sé cuál es el proceder y no sé cuál es el criterio que tiene el Partido Popular precisamente para que en una cuestión que estábamos de acuerdo no nos haya dejado firmar, porque ha sido así, usted lo sabe.
Un poco más de alturas de miras, señor Oyarzabal. Nosotros no vamos a caer en su intolerancia, no vamos a caer en sus paranoias, porque lo importante son las familias y los niños y las niñas para Euskal Herria Bildu.
Vamos al grano. Zer da gaur onartuko duguna? Alde batetik, hala nahi duten pertsonei administrazio publikoen esku diren datu eta dokumentuak ez aurkezteko eskubidea eta, bestetik, administrazio publiko ezberdinekin hitzarmenak egitea Jaurlaritzak.
Familiak aurkeztu behar dituzten dokumentuetatik zeintzuk daude administrazio ezberdinen eskuetan? Batez ere hiruzpalau administrazio detektatu ditugu edo zeratu, enfokatu ditugu: Erregistro Zibilak, zuk zeuk esan duzu, hor familia liburua dago eta hori eskatu egiten da ikaslea azaltzen den orria, aita, ama edo lege tutorea azaltzen den orria, familia banandua edo dibortziatuaren egoera, hori guztia Erregistro Zibiletan egon badago.
Bi, udaletxetan. Familia helbidearen errolda-gaia, errolda-agiria barkatu eta musika edo dantza ikasketak egiten dituena. Hau da musika eskoletan eskolak dira honen adibide, eta musika eskolak udaletxearen menpe daudenez udaletxeek dute hain zuzen informazio hau baita ere.
Hirugarrenik, foru aldundiak, familiaren urteko errenta erakutsi behar dutena, baina foru aldundiak ematen dituztenak, gurasoek edo familiek beren autorizazioa ematen dutenean.
Eta hemen esan den bezala, ikastetxeak berak. Ikastetxean beran dauden datuak dira ikaslearen anai-arrebaren bat badagoen ikastetxe horretan matrikulatuta edo atxikitako zentroren batean jakiteko, edo ikaslearen aitak, amak edota lege tutoreak eskatutako ikastetxeak bertan lan egiten duelaren agiria, edo eskatutako ikastetxeko bazkide kooperatibista izatearen ziurtagiria. Hauek guztiak ikastetxean bertan daude.
Beraz administraziook beren sail desberdinetan informazio hori edo datu horiek, familienak eduki badituzte. Hauek dira besteak beste eskatzen diren dokumentuak, batzuk derrigorrezkoak dira eta beste batzuk baremaziorako.
Beraz, ejertzizio praktikoa eginez Hezkuntza Sailak akordatu behar du edo adostu behar du Erregistro Zibilekin, bat, udaletxeekin, bi, foru aldundiekin, hiru, hau bideratu dago, beraz esan dezakegu ia ondo funtzionatzen duela eta, lau, berez ikastetxeekin ere funtzionatu beharko luke, adostu beharko luke baina ez du zentzurik ikastetxeak hain zuzen Hezkuntza Sailarenak direlako.
Beraz, hau da erronka. Hitzarmenak Erregistro Zibilekin egin, alde batetik, udaletxeekin, zeren hemen udaletxe askotaz hitz egiten ari gara bi. Eta hirugarrena lotu ikastetxeekin nola lortu informazio hori familiek beren dokumentuak aurkeztu ez ditzaten.
Beraz, guri ekimen interesgarria iruditzen zaigu, hasieran esan dugun bezala. Bat egingo dugu eta aldeko bozka emango diogu, baina nik uste dut honek suposatzen duela erronka batzuei aurre egitea eta Sailak, Sailari dagokiola hain zuzen hiru erronka hauek, batez ere, Erregistro Zibilekin eta udaletxeekin harremanetan jarri eta hitzarmenak sinatzearena.
Besterik ez, eskerrik asko.